אסטרלה דה אמדורה

מועדון הכדורגל אסטרלה דה אמדורה (בפורטוגזית: Club Football Estrela da Amadora SAD ; נהגה: [ɨʃˈtɾelɐ ðamɐˈðoɾɐ], או בקיצור אסטרלה) הוא מועדון כדורגל מהעיר אמדורה שבפורטוגל, המשחק בפרימיירה ליגה, הליגה הבכירה של פורטוגל. המועדון מארח את משחקיו באצטדיון ז'וזה גומש המכיל 9,288 מקומות.

היסטוריה 
לאחר שהמועדון Clube de Futebol Estrela da Amadora שנוסד ב-1932 סגר את שעריו ב-2011, קבוצה של אוהדים הקימה את קלובה דשפורטיבו אסטרלה (Clube Desportivo Estrela), תוך שמירה על המורשת, קבוצות הנוער ושאר ענפי הספורט של המועדון המקורי.  בשנת 2018, הקים המועדון קבוצת כדורגל, ששיחקה באליפויות האזוריות של התאחדות הכדורגל של ליסבון.  ביולי 2020 הצביעו חברי המועדון על מיזוג בין קלובה דשפורטיבו אסטרלה (Clube Desportivo Estrela) וקלוב סינטרה פוטבול (Club Sintra Football) קבוצה ששיחקה בליגה הפורטוגלית השלישית. שמו של המועדון שונה מקלובה דשפורטיבו אסטרלה למועדון הכדורגל אסטרלה דה אמדורה (Club Football Estrela da Amadora), אנדרה ז'ראלדש הוגדר כנשיא המועדון. והקבוצה המאוחדת תפסה את מקומה של סינטרה בליגה השלישית. בעונתה הראשונה בליגה השלישית עלתה אסטרלה לליגה הפורטוגלית השנייה לאחר שסיימה במקום השני. בעונת 2021/2022 בליגה השנייה סיימה אסטרלה בתחתית במקום ה-14. אך עונת 2022/2023 היה מוצלחת יותר. אסטרלה סיימה במקום השלישי והתמודדה בפלייאוף מול מאריטימו שסיימה את עונת 2022/2023 בליגה הבכירה מקום ה-16. היא ניצחה אותה ועלתה לליגת הבכירה לקראת עונת 2023/2024 תוך 3 שנים מיום הקמתה. יש המחשיבים את המועדון כיורש של המועדון אסטרלה דה אמדורה שנוסד ב-1932 ופורק ב-2011. אך המועדון הנוכחי לא אימץ את התארים של אף אחד מקודמיו (Clube de Futebol Estrela da Amadora, Clube Desportivo Estrela ו-Club Sintra Football), ונחשב למעשה למועדון חדש.

שחקנים

הסגל הנוכחי 
 מעודכן ל-11 באוגוסט 2023

 (קפטן)

קישורים חיצוניים 
 
 אסטרלה דה אמדורה באתר קבוצות כדורגל בינלאומיות

הערות שוליים 

קבוצות כדורגל שהוקמו ב-2020
קבוצות כדורגל פורטוגזיות